b'\n_START_ARTICLE_\nNo\xc4\x8d v Reykjaviku\n_START_SECTION_\nVsebina\n_START_PARAGRAPH_\nLisbeth Sorel je uspe\xc5\xa1na poslovna \xc5\xbeenska \xc5\xa1tiridesetih let. Je poliglotka, pol Francozinja in pol Nemka, odlo\xc4\x8dna, pedantna, hladna ter z nekaj intimnimi zvezami, ki pa niso \xc4\x8dustveno izpopolnjujo\xc4\x8de, saj mo\xc5\xa1kim ne pusti blizu.\xc5\xbde od za\xc4\x8detka knjige se Lisbeth s spomini vra\xc4\x8da v preteklost: zaradi prezgodnje smrti star\xc5\xa1ev je morala v zgodnjih dvajsetih letih prevzeti popolno skrb nad mlaj\xc5\xa1o sestro Luci, ki je njeno popolno nasprotje. Na te\xc4\x8daju tanga se seznani z Argentincem Eduradom Rosom, s katerim se dogovori za sre\xc4\x8danje v Reykjaviku, ki naj bi se zaklju\xc4\x8dilo s spolnim odnosom. Zaradi njenega hladnega pristopa, se je Eduardo izogiba, nazadnje pa odide iz sobe. Lisbeth, prepri\xc4\x8dana, da ga bo na\xc5\xa1la zunaj, prehodi celoten center mesta, pri povratku pred hotel, pa jo po\xc5\xa1koduje pijan mo\xc5\xa1ki. Eduardo, pri\xc4\x8da dogajanju, jo odnese v sobo, kjer mu Lisbeth razlo\xc5\xbei vse o izgubah v njenem \xc5\xbeivljenju, zaradi katerih je zgradila zid pred \xc4\x8dustvi. Zgodba se kon\xc4\x8da z odhodom ter z za\xc4\x8detkom v novo obdobje \xc5\xbeivljenja.\n_START_SECTION_\nZbirka\n_START_PARAGRAPH_\nRoman No\xc4\x8d v Reykjaviku je iz\xc5\xa1el prvi\xc4\x8d leta 2013, pri Cankarjevi zalo\xc5\xbebi. Druga izdaja je iz\xc5\xa1la leta 2014, pri isti zalo\xc5\xbebi, v zbirki \xc5\xbdepnice.\n_START_SECTION_\nOcene in nagrade\n_START_PARAGRAPH_\nLeta 2011 je avtorica za roman, ki je bil najprej napisan v franco\xc5\xa1\xc4\x8dini, prejela evropsko literarno nagrado Madeleine Zepter.'